text: Akkuma bifti namaa gaaraa garummaa qabu, haalaafi amalli namaatis wal dhaba. Amantiifi ideology namaatis adda adda. Namni hundi akka itti yaadu qaba. Wanti nama tokkoof tahu nama birootiif tahuu dhabuu mala. Waan tokko jaalatu kuun ni jibba. Kan kuun jibbuuf kuun immoo jaalalaan hirriba dhaba. Gama biraatiin Amantiin namaatis adda adda. Nuti muslimoonni Rabbii tokkicha malee waan biraa isatti qindeessinee hin gabbarru. Namoonni muslima hin tahin ammoo Amantii mataa isaanii qabu. Kuun kiristaana, kuun waaqeffataa, kuuni awaama. Kuun kan dhagatti amanu, kuun kan muka gabbaru. Haala kanaan namni hundi waan itti amanu numa qaba. Namni jireenya Rabbi amanuu didus waan itti amanu numa qaba. Yoo Rabbi hin jiru jedhee amane, Addunyaan tun ofii of uumte, waan hundaa addunyaa tanatu nuuf kenne jedhee amana jechuudha. Kanaafuu wanti inni itti amanu addunyaadha jechu.
text: #000003
text: Baay’inni amantii addunyaarra jiruu waan salphatti laakkayanii fixanii miti. Akkuma nuti muslimoonni, Amantiin dhugaa ta Rabbi biratti fudhatama qabdu islaamummaa qofa jennee amannu, namoonni kuuwwanis amantiin isaanii amantii haqaa akka tahe amanu. Kan beekaa jallatus numa jira. Duuba amantiilee addunyaarratti hagana baayyatan keessaa, islaamummaan amantii dhugaa tahuu maaliin mirkaneessuu dandeenna? Nuti islaamummaan amantii haqaa tahuu wanti shakkinu hin jiru. Garuu namoota muslima hin tahin amansiisuuf haala kamiin ibsuufii dandeenya. Ragaan keenya maaliidha? Gaafii kanaaf deebisaa kennuu qabna. Nama islaamummaa hin fudhatiniif aayaata qur’aanaa dhiheeysuun heddus isa hin amansiisu. Rabbiin Suuratul maa’idaa aayaata 3ffaa irratti akkana jedha.
text: #000004
text: Amantiin tokko Amantii Rabbi biraa buufame, kan ummata guutuu addunyaatiif tolu tahuu isaa mirkaneeyfachuudhaaf, Qabxiilee 3’n madaaluun barbaachisaadha. Qabxiin duraa, maqaa Amantichaati. Maqaan isaa sun ifa ta’uu qaba. Maqaa Gosaafi sanyii irratti hundaahe tahuu hin qabu, Maqaa nama dhuunfaa tahuu hin qabu. Maqaa lafaa yookaan maqaa biyyaatis tahuu hin qabu. Qabxiin lammata irratti hubatamuu qabu ammoo, Garaa garummaan Makhluuqaafii Khaaliqaa ifa tahuu qaba. Khaaliqaafi makhluuqni yookaan uumaafi uumamni, adda tahuu qaban. Amantichi waan kana ifatti ibsuu qaba. Inni sadaffaan ammoo amantiin sun amantii yeroo hundaa fi bakka hundaaf malu ta’uu qaba. In shaa Allaah qabxii sadan kanniin irratti hundoofnee, waa’ee islaamummaa gad fageenyaan xiinxalluudhaaf yaalla.
text: #000005
text: Amantiin tokko Rabbi biraa buufamuu isaa mirkaneeyfachuudhaaf, Maqaan amantii sanii ragaadha. Amantiin sun ilma namaa cufa, walqixa maqaa tokkoomsu qabaachuu qaba. Kana irratti ammoo amantiiwwan hunda keessaa kan qormaata kana darbuu danda’u Islaamummaa qofa. Maqaan Islaam jedhu jecha Afaan Arabaati. Hiikkaan isaatis “Rabbii tokkichaaf qofa Ajajamuun Nagaya Argachuu”jechuudha. Namni Rabbii tokkichaaf Ajajamu sun ammoo, “Muslima”jedhama. Maqaan Islaam jedhu kun, maqaa namaa, ummataa, bakkaa fi waan biraa irraa hin moggaafamne. Fakkeenyaaf amantiin Kiristaanummaa, maqaa Kiristoos jedhu kan Nabi Iisaa (AS) irraa argame. Kunis hordoftoota Kiristoo ta’uu isaanii mul’isa malee hordoftoota Rabbii ta’uu isaanii wanti mul’isu tokkollee hin jiru.
text: #000006
text: 701: Mallaqa namni nama bira kaayate irraa zakaa akkamitti baasan?
  700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
text: #000009
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000011